Министрыр яхуогузавэ
Къэбэрдей-Балъкъэр Республикэм щэнхабзэмкIэ и министр Фырэ Руслан щыгъуэ телеграммэ хуигъэхьащ Абхъаз Республикэм щэнхабзэмкIэ и министр Гунбэ Бадрэ. Щэнхабзэмрэ гъуазджэмрэ я лэжьакIуэхэм къабгъэдэкIыу ар лъэпкъым хуогузавэ Абхъаз Республикэм и цIыхубэ артист Лагвилавэ Олегрэ Абхъазми Осетие Ищхъэрэ-Алание республикэми я цIыхубэ артист Камки Нурбейрэ дунейм зэрехыжам къыхэ- кIыу.
Актер гъуэзэджэхэм Чанбэ Самсон и цIэр зезыхьэ Абхъаз къэрал драмэ театрым щагъэзэщIа ролхэр дыщэ гъэтIылъыгъэхэм щыщ хъуауэ къалъытэ. Абыхэм кинематографиеми лъэужь дахэ къыщагъэнащ.
«Езыхэри абыхэм Абхъазым и щэнхабзэм хуащIа хэлъхьэныгъэри ди гум илъынщ, щIэблэми ящыгъупщэнкъым», — итщ телеграммэм.
ГЕРАСИМОВЭ Риммэ.
